Ինչպես ավելի վաղ հայտնել էր ֆոտոլրագրողը, մի քանի օր է, Արարատի և Արագածոտնի մարզերում շարունակվում են 14-ամյա Հայկ Հարությունյանի որոնողական աշխատանքները։ Երեխային փնտրելու աշխատանքներին ներգրավված են արտակարգ իրավիճակների նախարարության փրկարար ծառայության մի քանի ստորաբաժանումների ծառայողներ, ոստիկանության մեծ թվով ծառայողներ, ինչպես նաև մեծ թիվ են կազմում կամավորները։ Անգամ այն քաղաքացիներն են մասնակցում երեխայի որոնողական աշխատանքներին, ովքեր ոչ միայն չեն ճանաչում Հայկին ու նրա ընտանիքի անդամներին, այլև բնակվում են այլ մարզերում։